CELEX: 62008TN0365
Language: hu
Date: 2008-08-28 00:00:00
Title: T-365/08. sz. ügy: 2008. augusztus 28-án benyújtott kereset – Hidalgo kontra OHIM – Bodegas Hidalgo – La Gitana (HIDALGO)

25.10.2008   
            
            
               HU
            
            
               Az Európai Unió Hivatalos Lapja
            
            
               C 272/48
            
         2008. augusztus 28-án benyújtott kereset – Hidalgo kontra OHIM – Bodegas Hidalgo – La Gitana (HIDALGO)
   (T-365/08. sz. ügy)
   (2008/C 272/93)
   A keresetlevél nyelve: spanyol
   Felek
   
      Felperes: Emilio Hidalgo, SA (Jerez de la Frontera, Spanyolország) (képviselő: M. Esteve Sanz, ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Bodegas Hidalgo – La Gitana, SA (Sanlucar de Barrameda, Cádiz, Spanyolország)
   Kereseti kérelmek
   
               —
            
            
               Az Elsőfokú Bíróság helyezze hatályon kívül az OHIM negyedik fellebbezési tanácsának az R 1329/2007-4. sz. ügyben 2008. június 11-én hozott és a felperesnek 2008. június 18-án kézbesített határozatát;
            
         
               —
            
            
               az Elsőfokú Bíróság az alperest, illetve adott esetben az OHIM előtti eljárásban részt vett másik felet kötelezze az Elsőfokú Bíróság előtti eljárás és a fellebbezési tanács előtti eljárás költségeinek viselésére.
            
         Jogalapok és fontosabb érvek
   
      A közösségi védjegy bejelentője: a felperes.
   
      Az érintett közösségi védjegy: a „HIDALGO” szóvédjegy a 33. osztályba tartozó áruk [„alkoholtartalmú italok (a sörök kivételével)”] vonatkozásában – 4 032 108. sz. védjegybejelentés.
   
      A felszólalási eljárásban hivatkozott védjegy vagy megjelölés jogosultja: Bodegas Hidalgo – La Gitana S.A.
   
      A hivatkozott védjegy vagy megjelölés: a spanyol „HIDALGO” szóvédjegy a 33. osztályba tartozó áruk („Borok általában, és különösen a Jerez és a Manzanilla eredetmegjelölések oltalma alatt álló borok”) tekintetében.
   
      A felszólalási osztály határozata: a felszólalási osztály helyt adott a felszólalásnak és elutasította a védjegybejelentési kérelmet.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a közösségi védjegyről szóló 40/94/EK rendelet 73. cikkének, és 61. cikke (2) bekezdésének, valamint a felperes védelemhez való jogának megsértése, mivel a megtámadott határozat egy olyan dokumentumon alapul, amelyre a felperesnek nem volt lehetősége észrevételt tenni.
   A felperes ezenfelül a következő rendelkezések figyelmen kívül hagyására hivatkozik:
   
               —
            
            
               a közösségi védjegyrendelet 8. cikke (1) bekezdésének a) pontja, mivel a megtámadott határozat szerint a borok azonos megítélés alá esnek a 33. osztályba tartozó, boroktól eltérő, más alkoholtartalmú italokkal.
            
         
               —
            
            
               a védjegyekre vonatkozó tagállami jogszabályok közelítéséről szóló 89/104/EK irányelv 4. cikke (1) bekezdése és 5. cikke (1) bekezdése, valamint a nemzeti és közösségi védjegyek párhuzamos oltalma és egyenértékűsége elvének megsértése.